# Forslag til håndtering av egenandel ved meldt forfall:

Vi får med jevne mellomrom forespørsler om å få refundert egenandelen når man pga. sykdom eller liknende må melde forfall etter at egenandelen er innbetalt.

For å sikre lik og rettferdig behandling av medlemmene, ønsker Styret å presisere hva som gjelder ift. avmeldinger.

* **Hovedregel er at innbetalt egenandel ikke tilbakebetales om et medlem likevel ikke har anledning til å komme. Dette begrunnes i at arrangementskostnaden oftest er fastsatt og ikke vil kunne reduseres av færre deltakere.**
* Unntak kan gjøres **forutsatt** at skriftlig beskjed (sms eller mail) til den som har ansvar for arrangementet (står oppgitt på påmeldingssiden for arrangementet) sendes så fort frafall er kjent **OG**
	+ Avmelding skjer **FØR** påmeldingsfrist er utløpt.
	+ **Eller** vi har venteliste slik at en annen kan overta plassen.
	+ **Eller** beskjed gis så tidlig at vi slipper å betale for personen (leie, inngangsbillett, middag etc).